《夜行船 由鲁港至三山夹，从芦苇行二十里》
清代·李符

荻岸通舟沟样窄。避大江、横天风色。画桨徐开，蒲帆叠起，不怕浪高千尺。

便作芦中人也得。愿毕生、钓鱼而食。遮莫相呼，掉头不应，只读楚骚周易。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。